Pandangan Dan Interaksi ‘Abd Allah al-Ghumari Terhadap Hadis al-Mahdawiyyah [‘Abd Allah al-Ghumari’s Opinion And Interaction On al-Mahdawiyyah Hadiths]
Authors: Sidek Muhammad Zulhelmi , Abdul Majid Latifah 
Published: October 2023

Kemunculan Imam Mahdi merupakan sebahagian daripada tanda berlakunya Hari Kiamat dan perkara ini telah menjadi pegangan akidah umat Islam secara majoriti. ‘Abd Allah al-Ghumari (w.1993) antara ulama yang membincangkan hal ini dengan begitu terperinci di dalam kitabnya bertajuk al-Mahdi al-Muntazar.  Pegangan dan kepercayaan ini terbina daripada hadis-hadis al-Mahdawiyyah yang diriwayatkan oleh para sahabat daripada Rasulullah SAW secara mutawatir. Namun begitu, terdapat beberapa kelompok ilmuan yang menolak kebenaran Imam Mahdi dan mempertikaikan tahap mutawatir hadis al-Mahdawiyyah. Di samping itu, berlaku khilaf antara ulama tentang pensabitan Imam Mahdi. Keadaan bertambah kritikal apabila wujud pelbagai golongan yang mendakwa akan datangnya Imam Mahdi itu dalam kalangan mereka dan wujudnya salah faham tentang konsep al-Mahdi tidak selari dengan apa yang telah digariskan oleh ulama Ahli Sunnah wal Jamaah. Metode penulisan artikel ini mengaplikasikan reka bentuk kualitatif dengan menggunakan pendekatan analisis kandungan berfokuskan kepada karya ‘Abd Allah al-Ghumari dan disokong beberapa literatur yang berkaitan. Seterusnya, data yang diperoleh dalam kajian ini dianalisis secara deskriptif dan tematik. Artikel ini mengungkapkan konsep al-Mahdi dan kemutawatiran hadis al-Mahdawiyyah daripada sudut pandangan ‘Abd Allah al-Ghumari. Beliau dilihat konsisten dalam mengemukakan hujah kewujudan Imam al-Mahdi dan seterusnya menjawab permasalahan berkaitan hadis al-Mahdawiyyah dalam kerangka kepakarannya sebagai seorang muhaddith.

The emergence of Imam Mahdi is part of the sign of the Day of Judgment and this has become the majority of Muslim faiths. ‘Abd Allāh al-Ghumāri (w.1993) is among the scholars who have discussed this matter so thoroughly in his book titled al-Mahdi al-Muntazar. These faiths and beliefs have been built from the al-Mahdawiyyah hadiths that were narrated by the companions from the Rasulullah SAW succesively. However, there are several scholars who have rejected the truth of Imam Mahdi and dispute the succesive level of al-Mahdawiyyah hadiths. In addition, there has been a contradiction between the scholars about the conviction of Imam Mahdi. The situation is increasingly critical when there are various groups who claim that Imam Mahdi will come from among them and there is a misunderstanding about the concept of al-Mahdi with guidelines have been gazetted by Ahl al-Sunnah wa al-Jamaah scholars. The writings method of this article has applied the qualitative design by using the content analysis approach focusing on the work of ‘Abd Allāh al-Ghumāri and supported by some relevant literature. Next, the data obtained in this study was analysed descriptively and thematically. This article reveals the concept of al-Mahdi and the succescive of al-Mahdawiyah hadiths from the point of view of ‘Abd Allāh al-Ghumāri. He was seen to be consistent in presenting his opinion on the existence of Imam Mahdi and he had answered the problem of the al-Mahdawiyyah hadiths in his expertise as a muhaddith.